laion/Wikipedia-Exotic huggingface dataset:
কলমি শাক

কলমি শাক (Ipomoea aquatica) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, river spinach, water morning glory, water convolvulus, Chinese spinach, Swamp cabbage এবং এশিয়ার কিছু অঞ্চলে Kangkong । কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়। পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয় ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে। মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারণে সেদেশে এটি 'বিরক্তিকর আগাছা' (noxious weed) রূপে গণ্য। প্রতি ১০০ গ্রাম কলমি শাকের পুষ্টিমান : পানি- ৮৯ ৭ গ্রাম,  আমিষ – ৩ ৯ গ্রাম,  লৌহ – ০ ৬ গ্রাম, শ্বেতসার – ৪ ৪ গ্রাম,  আঁশ – ১ ৪ গ্রাম,  ক্যালসিয়াম – ০ ৭১ মিলিগ্রাম,  থায়ামিন – ০ ৯ মিলিগ্রাম,  নায়াসিন – ১ ৩ মিলিগ্রাম, ভিটামিন সি – ৪৯ মিলিগ্রাম,  ক্যালোরি – ৩০ কিলো ক্যালোরি। ১. কলমি শাকে ক্যালসিয়াম থাকে বলে এই শাক হাড় মজবুত করতে সাহায্য করে। তাই ছোটবেলা থেকেই শিশুদের কলমি শাকের ভাজা বা তরকারি খাওয়ানো উচিত। ২. এই শাকে রয়েছে প্রচুর পরিমানে ভিটামিন সি। ভিটামিন রোগ প্রতিরোধ করে। ৩. কলমি শাক বসন্ত রোগের প্রতিষেধক হিসেবে কাজ করে। ৪. পর্যাপ্ত পরিমাণে লৌহ থাকায় এই শাক রক্ত শূন্যতার রোগীদের জন্য দারুণ উপকারী। ৫. জন্মের পর শিশু মায়ের বুকের দুধ না পেলে মাকে কলমি শাক রান্না করে খাওয়ালে শিশু পর্যাপ্ত পরিমাণে দুধ পাবে। ৬. নিয়মিত কলমি শাক খেলে কোষ্ঠকাঠিন্য দূর হয়। ফোড়া হলে কলমি পাতা একটু আদাসহ বেটে ফোড়ার চারপাশে লাগালে ফোড়া গলে যাবে এবং পুঁজ বেরিয়ে শুকিয়ে যাবে। পিঁপড়া, মৌমাছি কিংবা পোকামাকড় কামড়ালে কলমি শাকের পাতা ডগা সহ রস করে লাগালে যন্ত্রণা কমে যায়। এছাড়া কোষ্ঠ কাঠিন্য হলে কলমি শাকের সঙ্গে আখের গুড় মিশিয়ে শরবত বানিয়ে সকাল-বিকাল এক সপ্তাহ খেলে ভালো উপকার পাওয়া যাবে।আমাশয়ও এ শরবত কাজ করে। গর্ভাবস্থায় মায়েদের শরীরে পানি আসে। কলমি শাক বেশি করে রসুন দিয়ে ভেজে তিন সপ্তাহ খেলে পানি কমে যায় অনেক ক্ষেত্রে। প্রসূতি মায়েদের শিশুরা যদি মায়ের দুধ কম পায় তাহলে কলমি শাক ছোট মাছ দিয়ে রান্না করে খেলে মায়ের দুধ বাড়ে। হলুদ কলমি http://www.filipinofoodrecipes.net/adobong_kangkong.htm http://www.stuartxchange.org/Kangkong.html "সংরক্ষণাগারভুক্ত অনুলিপি"। ২০ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৯।  "সংরক্ষণাগারভুক্ত অনুলিপি"। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১২।  উইকিপ্রজাতিতে-এ বিষয় সম্পর্কিত তথ্য রয়েছে: Ipomoea aquatica উইকিমিডিয়া কমন্সে কলমি শাক সংক্রান্ত মিডিয়া রয়েছে।
বড় মসজিদ (কুয়েত)

বড় মসজিদ (আরবি: المسجد الكبير) হলো কুয়েতের সর্ববৃহৎ এবং সরকারি মসজিদ। এর আয়তন ৪৫,০০০ বর্গমিটার (৪,৮০,০০০ ফু২), যার মধ্যে ভবনটির আয়তন ২০,০০০ বর্গমিটার (২,২০,০০০ ফু২)। মূল প্রার্থনা কক্ষটি সব দিকেই ৭২ মিটার (২৩৬ ফু) প্রশস্ত। এতে সেগুন কাঠের দরজা এবং ১৪৪টি জানালা রয়েছে। মসজিদের গম্বুজটি ২৬ মিটার (৮৫ ফুট) ব্যাসবিশিষ্ট ও ৪৩ মিটার (১৪১ ফুট) উঁচু এবং আসমা উল-হুসনা অর্থাৎ আল্লাহর ৯৯ টি নাম দিয়ে সজ্জিত। মসজিদে মূল প্রার্থনা কক্ষে ১০,০০০ জন পুরুষ এবং পৃথক হলরুমে ৯৫০ জন মহিলা একসাথে নামাজ পড়তে পারে। এছাড়াও মসজিটিতে ইসলামী তথ্যসূত্রের বইপত্র ও নথিপত্র সংবলিত ৩৫০ বর্গমিটার (৩,৮০০ বর্গফুট) আয়তনের একটি গ্রন্থাগার রয়েছে। ইবাদতকারীদের বিপুল সংখ্যক যানবাহন সংকুলানের জন্য, মসজিদটির পূর্ব প্রাঙ্গনের নিম্নদেশে ৫ স্তরের একটি পার্কিং স্থান রয়েছে যেখানে ৫৫০টি গাড়ি থাকার ব্যবস্থা রয়েছে। মসজিদটির নির্মাণ কাজ ১৯৭৯ সালে শুরু হয় এবং ১৯৮৬ সালে বা হিজরি ১৪০৭ সালের ১লা শাওয়াল বা ঈদ উল-ফিতরের দিন নির্মাণ কাজ সম্পন্ন হয়। উত্তর-পশ্চিম কোণে অবস্থিত মসজিদের মিনারটি আন্দালুসীয় স্থাপত্যের সাথে সাদৃশ্যপূর্ণ। মসজিদের তালিকা কুয়েতে ইসলাম উইকিমিডিয়া কমন্সে বড় মসজিদ (কুয়েত) সংক্রান্ত মিডিয়া রয়েছে।
জুমা মসজিদ, গানজা

গানজার জুমা মসজিদ হচ্ছে আজারবাইজানের গানজা শহরের কেন্দ্রে অবস্থিত একটি মসজিদ। শেখ বাহেদদিন মোহাম্মদ আমিলির একটি প্রকল্প অনুসারে ১৬০৬ সালে মসজিদটি নির্মিত হয়েছিল। পারস্যের শাহ আব্বাসের রাজত্বকালে তারই নির্দেশে মসজিদটি নির্মিত হওয়ায় মসজিদটিকে প্রায়ই শাহ আব্বাস মসজিদ (আজারবাইজানি: Şah Abbas Məscidi) নামেও ডাকা হয়। ১৭৭৬ সালে মসজিদটিতে দুটি মিনার যোগ করা হয়। গানজার ঐতিহ্য অনুযায়ী মসজিদটি তৈরিতে লাল ইট ব্যবহার করা হয়েছিল। দীর্ঘদিন এই মসজিদে একটি মাদরাসাও পরিচালিত হতো। সেখানে প্রখ্যাত আজারবাইজানি কবি ও বিজ্ঞানী মির্জা শফি ওয়াজেহ তৎকালীন সময়ে শিক্ষা দান করতেন। ২০০৮ সালে, মসজিদ ভবনটি পুরোপুরি পুনর্নির্মাণ করা হয়। সেসময় মসজিদটির একটি খামে পুরানো রাশিয়ান বন্ড পাওয়া যায়। এর ফলে এই সিদ্ধান্তে পৌঁছা সম্ভব হয়েছিল যে মসজিদটি এর আগে সর্বশেষ ১৯১০ সালে পুনর্নির্মাণ করা হয়। অর্থাৎ, পূর্বে প্রচলিত ধারণা অনুযায়ী ১৮ শতেকের শেষ দিকে জাভেদ খানের রাজত্বকালে নয়। শাহ আব্বাস মসজিদ, ইয়েরেভান "В мечети Шаха Аббаса в Гяндже найдены старые купюры"। 1news.az। ২০০৮-০৮-২০। ২০১৪-১০-০৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসলামি জাদুঘর, জেরুসালেম

ইসলামী জাদুঘর (আরবি: متحف الآثار الإسلامية, অনুবাদ 'ইসলামি পুরাকীর্তি জাদুঘর') জেরুসালেমের পুরনো শহরের হারাম আল-শরিফের একটি জাদুঘর। বেশ কয়েকটি মুসলিম অঞ্চলকে ঘিরে ইসলামী ইতিহাসের দশ সময়কাল ধরে প্রদর্শনীতে প্রদর্শিত হচ্ছে। আল-আকসা মসজিদ সংলগ্ন জাদুঘরটি অবস্থিত। ভবনটি মূলত নাইটস টেম্পলার দ্বারা নির্মিত হয়েছিল। যা মূলত প্রাচীন আল-আকসা মসজিদের জন্য তাদের সদর দফতর হিসাবে ব্যবহার করা হয়েছিল। জেরুসালেম মুসলিমদের দ্বারা পুনরুদ্ধারের পরে, মসজিদটি পুনর্নির্মাণ করা হয়েছিল ১১৯৪ খ্রিস্টাব্দে। বিল্ডিংটি ফখরুদ্দীন মুহাম্মদ বিদ্যালয়ের একটি অ্যাসেম্বলি হল হিসেবে পরিবেশন করেছিল, যা মামলুক যুগে আল-মনসুর কালাওয়ুন দ্বারা নির্মিত একটি মাদরাসা ছিল। সুপ্রিম মুসলিম কাউন্সিল ১৯২৩ সালে জাদুঘরটি প্রতিষ্ঠা করেছিল। শাদিয়া ইউসুফ তৌকান জাদুঘরের প্রধান পরিকল্পনাকারী ছিলেন। খাদের সালামেহ ছিলেন যাদুঘরের প্রধান তত্ত্বাবধায়ক। ইসলামী জাদুঘরে হাসেকি সুলতান ইমারতে ব্যবহৃত একটি স্যুপ রান্নাঘরের বিশাল তামার স্যুপ ক্যাটলগুলি প্রদর্শিত হয়, যা প্রথম সুলায়মান স্ত্রী হুররাম সুলতানের অনুদানে নির্মিত হয়েছিল। ১৬ শতাব্দীর কাঁচের জানালা, দাগযুক্ত কাঠের প্যানেলগুলি প্রদর্শন করা হয় যা প্রথম সুলায়মানের রাজত্বকালে ব্যবহৃত হয়েছিল। এছাড়াও প্রদর্শনীতে রমাজনের রোজা ভাঙ্গার ঘোষণা দেওয়ার জন্য ব্যবহৃত একটি কামান, অনেক ধরনের অস্র, একটি বিশাল আকারের মোম গাছের কাণ্ড, ১১৭০ এর দশকে নূরউদ্দিন জঙ্গী দ্বারা নির্মিত একটি কাঠের মিম্বরের অংশবিশেষ যা ১৯৬৯ সালে অস্ট্রেলিয়ান পর্যটক দ্বারা ধ্বংস করা হয়েছিল, এবং ১৯৯০ সালে মসজিদুল আকসায় দাঙ্গায় ১৭ ফিলিস্তিনি নিহতদের রক্তের দাগ প্রদর্শন করা হয়। উমাইয়া, আব্বাসীয়, ফাতিমীয়, আইয়ুবী, মামলুক, উসমানীয় যুগে খলিফা, সুলতান, আমির, উলামা ও বেসরকারী ব্যক্তিদের সময়ে আল-আকসা মসজিদে দান করা এই জাদুঘরে কুরআনের ৬০০টি কপি রয়েছে। প্রতিটির আকার, ক্যালিগ্রাফি এবং অলঙ্কার পৃথক পৃথক। একটি হস্তলিখিত কুরআন আছে যার প্রতিলিপি মুহাম্মদ-এর মহান নাতির মাধ্যমে করা হয়েছে বলে মনে করা হয়। অন্য আরেকটি কুরআন রয়েছে যা ৮ম-৯ম শতাব্দীর কুফিক লিপিতে রচিত। ৩০অংশ বিশিষ্ট মরোক্কোর রাবা সুলতান আবুল হাসানের আল-মারিনি দ্বারা দানকৃত কুরআন রয়েছে, যার শুধুমাত্র তিনটি পাণ্ডুলিপি ইসলামের তিন পবিত্র শহরের মসজিদ মক্কা, মদিনা এবং জেরুসালেমে পাঠিয়েছিলেন। এছাড়াও, ১০০ বাই ৯০ সেন্টিমিটার (৩.৩ ফু × ৩.০ ফু) পরিমাপের ১৪ শতাব্দীর একটি খুব বড় কুরআন রয়েছে। ইসলামি শিল্পকলা জাদুঘর, কায়রো (মিশর) Museum With No Frontiers (MWNF) (ইংরেজি ভাষায়) Al-Aqsa Library and Islamic Museum ওয়েব্যাক মেশিনে আর্কাইভকৃত ৫ আগস্ট ২০১১ তারিখে আর্চনেট ডিজিটাল লাইব্রেরি (ইংরেজি ভাষায়) The Islamic Museum ওয়েব্যাক মেশিনে আর্কাইভকৃত ১২ মে ২০০৮ তারিখে Jerusalemites ইসলামী যাদুঘর
এলজি কেম

এলজি কেম লিমিটেড ( কোরিয়ান : এলজি 화학), প্রায়শই এলজি কেমিক্যাল হিসাবে পরিচিত, এটি কোরিয়ার বৃহত্তম রাসায়নিক সংস্থা এবং এর সদর দফতর দক্ষিণ কোরিয়ার সিওলে অবস্থিত। ২০১৭ সালে বিক্রির দিকে এটি বিশ্বের ১০ম বৃহত্তম রাসায়নিক সংস্থা ছিল। [তথ্যসূত্র প্রয়োজন] এটি প্রথমে লাকি কেমিক্যাল ইন্ডাস্ট্রিয়াল কর্পোরেশন হিসাবে প্রতিষ্ঠিত হয়, যা প্রসাধনী উৎপাদন করে। এটি এখন একমাত্র ব্যবসায়ের থেকে ব্যবসায়িক সংস্থা (গ্রাহক পণ্য বিভাগটি এলজি হাউসিং এন্ড হেলথ কেয়ারে ছড়িয়ে পড়ে)। ২০২০ সালের মে মাসে, বিশাখাপত্তনমের উপকণ্ঠে গোপালাপাতনমের এলজি পলিমার প্ল্যান্টে গ্যাস ফাঁস হওয়ার ঘটনাটি ঘটে যাওয়ায় ১২ জন মারা যায়, ৩০০ এরও বেশি লোক হাসপাতালে ভর্তি হয়েছিল এবং প্রায় হাজার হাজার অসুস্থ হয়ে পড়েছিল। গাছের পাঁচ কিলোমিটার ব্যাসার্ধে প্রায় ৩০০০ মানুষকে গ্রাম থেকে সরিয়ে নেওয়া হয়েছিল। "LG Chem Ltd"। InsideView। সেপ্টেম্বর ১১, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৫।  "Visakhapatnam Gas Leak Live updates: At least 12 killed, 25 critical; CM Reddy announces Rs 1 crore each as relief to kin"। The Indian Express (ইংরেজি ভাষায়)। ২০২০-০৫-০৭। সংগ্রহের তারিখ ২০২০-০৫-০৭।  "Vizag gas leak live updates: Toll rises to 11, police file case against LG Polymers in Visakhapatnam"। The Times of India (ইংরেজি ভাষায়)। সংগ্রহের তারিখ ২০২০-০৫-০৭।
ভারতে গ্যাস দুর্ঘটনার তালিকা

এটি ভারতের বড় গ্যাস দুর্ঘটনার তালিকা। • ২ ডিসেম্বর, ১৯৮৪: মধ্যপ্রদেশের ভোপালে ইউনিয়ন কার্বাইড ইন্ডিয়া লিমিটেডে গ্যাস লিক। মৃত্যু ৩৭৮৭ জনের। অসুস্থ ৫,৫৮,১২৫ জন। • ১২ জুন, ২০১৪: ছত্তীসগঢ়ের ভিলাইয়ে সেলের মিথেন গ্যাস পাইপলাইনে লিক। দুই ডেপুটি জেনারেল ম্যানেজার-সহ ৬ জনের মৃত্যু। ৫০ জনের বেশি অসুস্থ। • ২৭ জুন, ২০১৪: অন্ধ্রপ্রদেশের নাগরামে গ্যাস অথরিটি অব ইন্ডিয়ার পাইপলাইনে বিস্ফোরণ। মৃত ২৯, আহত ১০। • ১৭ নভেম্বর, ২০১৬: কর্নাটকের মেঙ্গালুরুতে এইচপিসিএলের প্ল্যান্টে গ্যাস লিক। তার জেরে পার্শ্ববর্তী গ্রামগুলির বহু বাসিন্দা অসুস্থ হয়ে হাসপাতালে ভর্তি হন। • ১৫ মার্চ, ২০১৭: উত্তরপ্রদেশের কানপুরে একটি হিমঘরে অ্যামোনিয়া গ্যাস লিক। মৃত ৫, আহত অনেকে। • ১৩ এপ্রিল, ২০১৭: গুজরাতের পোর গ্রামে একটি পানীয় জলের ট্যাঙ্কে ক্লোরিন গ্যাস সিলিন্ডারের ভাল্ব লিক। ২০ জন অসুস্থ। • ৬ মে, ২০১৭: দিল্লির তুঘলকাবাদে একটি কন্টেনার ডিপো থেকে ক্লোরোমিথাইল পিরিডিন লিক হয়ে ৪৫০ জন স্কুল ছাত্রী অসুস্থ। • ১৬ মে, ২০১৭: কর্নাটকের বেলুরে একটি জল প্রকল্পে ক্লোরিন গ্যাস লিক। অসুস্থ হন ২৫ জন। • ৯ অক্টোবর, ২০১৮: ছত্তীসগঢ়ের ভিলাই স্টিল প্ল্যান্টে বিস্ফোরণ। মৃত ১১, আহত ১৪। • ২০ ডিসেম্বর, ২০১৮: গুজরাতের ভালসাদে রাসায়নিক কারখানায় ক্লোরিন গ্যাস লিক। পাশের কাচ কারখানার ৪০ জনের বেশি কর্মী অসুস্থ। • ৭ মে, ২০২০: বিশাখাপত্তনমে রাসায়নিক কারখানা থেকে গ্যাস লিক। মৃত ১১, অসুস্থ অন্তত ১ হাজার। ২৭ মে, ২০২০: আসাম গ্যাস ও তেল নিঃসরণ সংস্থা, সংবাদ। "ভোপালের ছায়া বিশাখাপত্তনমে, গ্যাস লিকে মৃত ১১, অসুস্থ ১০০০"। anandabazar.com। সংগ্রহের তারিখ ২০২০-০৫-০৯।
কাসেম মালার প্রেম

কাসেম মালার প্রেম হচ্ছে ১৯৯১ সালে মুক্তিপ্রাপ্ত মোস্তফা আনোয়ার পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন মান্না ও চম্পা সহ আরও অনেকে। এটিতে মান্না প্রথম একক নায়ক হিসেবে অভিনয় করেন। ছবিটি ব্যবসাসফল হয়। এবং এই ছবির মাধ্যমে মান্না একক নায়ক হিসেবে প্রতিষ্ঠা লাভ করে। এছাড়া মান্না ও চম্পা জুটির এটি ছিল প্রথম সিনেমা এরপর এই জুটির আরও অনেক ব্যবসা সফল সিনেমা তৈরী হয়। মান্না চম্পা আনোয়ার হোসেন প্রবীর মিত্র নাসির খান দিলদার খালেদা আক্তার কল্পনা রাসেল এফডিসিতে এই ছবির শুটিং চলাকালীন নায়কের (মান্না) ডামি দিতে গিয়ে স্ট্যান্টম্যান আরমান এর পুরো শরীরে আগুন লেগে গিয়েছিল। মাস্তানেরা নায়িকার বাড়িতে আগুন লাগায়। নায়ক আগুনে লাফ দিয়ে ঘরের মধ্য থেকে নয়িকাকে উদ্ধার করবেন এমন দৃশ্যে ক্যামেরা চলাকালে আগুনে লাফ দেওয়ার পরপরই নিচ থেকে একটি শুটিং বোমা ফেটে গিয়ে স্ট্যান্টম্যান আরমান পুরো শরীরে আগুন লেগে যায়। চলচ্চিত্রটির জনপ্রিয়তার ধারবাহিকতায় গ্রামীণ যাত্রাপালায় একই নামে লোকজযাত্র শিল্পীগণ মঞ্চে পরিবেশন করে আসছেন[তথ্যসূত্র প্রয়োজন] "স্মরণে মান্না"। RTV Online (ইংরেজি ভাষায়)। সংগ্রহের তারিখ ৮ জুলাই ২০২০।  "মান্না জনপ্রিয় যেসব মাপকাঠিতে"। প্রথম আলো। সংগ্রহের তারিখ ৮ জুলাই ২০২০।  "'সময়মতো চিকিৎসা হলে মান্না মারা যেতেন না'"। Risingbd.com (ইংরেজি ভাষায়)। সংগ্রহের তারিখ ৮ জুলাই ২০২০।  "টাঙ্গাইলের আসলাম যেভাবে মান্না হলেন"। www.bd24live.com। সংগ্রহের তারিখ ৮ জুলাই ২০২০।  "মান্না চলে যাওয়ার ১১ বছর আজ"। সংগ্রহের তারিখ ৮ জুলাই ২০২০।  "দৈনিক জনকন্ঠ || চিত্রনায়ক মান্নার নবম মৃত্যুবার্ষিকী কাল"। দৈনিক জনকন্ঠ (ইংরেজি ভাষায়)। সংগ্রহের তারিখ ৮ জুলাই ২০২০।  ডেস্ক, বিনোদন। "মান্নার অবর্তমানে এক হাত পড়ে গেছে: কাজী হায়াৎ"। DailyInqilabOnline। সংগ্রহের তারিখ ৮ জুলাই ২০২০।  "মান্না চম্পা জুটি"। সংগ্রহের তারিখ ৯ মে ২০২০।  "ঢাকাই সিনেমার যুবরাজ মান্নার জন্মদিন আজ"। www.somoynews.tv। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৬ মে ২০২০।  "'মান্না একজনই হয়'"। প্রথম আলো। সংগ্রহের তারিখ ৮ জুলাই ২০২০।  ইন্টারনেট মুভি ডেটাবেজে কাসেম মালার প্রেম (ইংরেজি)
আবু হুজায়ফা ইবনুল মুগীরাহ

আবু হুদায়েফাহ ইবনুল মুগিরাহ (حبو حذيفة بن المغيرة) ছিলেন মুহাম্মদের সাহাব এবং ইসলামের প্রথম শহীদ সুমাইয়া বিনতে খব্বতের মালিক। তিনি বনু মাখজুম গোত্রের প্রধান নেতা ছিলেন এবং মালিক ছিল সুমাইয়া বিনতে খাব্বাত মধ্যে মক্কা সুমাইয়াকে বিয়ে করে ইয়াসির ইবনে আমির ৫৬৬, এবং তারা নামে একজন সন্তান আম্মার । কিন্তু তারা সকলেই c..6১ খ্রিস্টাব্দে ইসলাম গ্রহণ করলে আবু হুদায়েফাহ অত্যন্ত ক্রুদ্ধ হন এবং এই বংশের আরেক প্রধান আবু জাহলের সাথে একত্র হয়ে তাদের নির্যাতনের পরিকল্পনা তৈরি করেন। প্রচণ্ড গরম এবং রোদখোর দিনের সময়, তিনি তাদের বাইরে বেঁধে রেখেছিলেন এবং তাদের উপরে একটি বড় পাথর রেখেছিলেন। প্রতিদিন আবু জাহল তাদেরকে মুহাম্মাদ সম্পর্কে খারাপ কথা বলতে এবং তাদের প্রতিমা দেবতাদের সম্পর্কে ভাল কথা বলতে বাধ্য করে। তবে তারা মুহাম্মাদ সম্পর্কে খারাপ কিছু বলতে অস্বীকার করেছিল। একদিন তিনি আবু জাহলকে তার বর্শার সাহায্যে সুমাইয়াকে হত্যা করতে দিলেন। ইসলামের ইতিহাসে এটিই প্রথম শহীদ। একই সাথে ইয়াসিরের বয়সও ছিল অনেক। একদিন ইয়াসির তাকে মারাত্মক ব্যথার কারণে হত্যা করা হয়েছিল। শেষটি ছিল তাদের ছেলে আম্মার। দিনরাত তারা তাকে ব্যথা দিচ্ছিল। একদিন খুব বড় অত্যাচার চলাকালীন আম্মার মূর্তিগুলি গ্রহণ করলেন, যদিও তারপরেও আল্লাহর প্রতি দৃঢ় বিশ্বাস ছিল এবং তিনি যা বলেছিলেন তার অর্থ হয়নি। আবু হুযাইফার মক্কা বিজয়ের সময় c.৬৩০ ইসলামের রূপান্তরিত যখন মুহাম্মাদ, ১০,০০০ সৈন্য সহ, যখন মক্কা বিজয় করেছিলে । এরপরে আবু হুদায়েফা মুহাম্মদের চরম সমর্থক হয়েছিলেন। বনু মাখজুম সুমাইয়া বিনতে খব্বত ইয়াসির ইবনে আমির আম্মার ইবনে ইয়াসির রা أخبار مكة وما جاء فيها من الأثار، المؤلف: أبو الوليد محمد بن عبد الله بن أحمد بن محمد بن الوليد بن عقبة بن الأزرق الغساني المكي المعروف بالأزرقي، الناشر: دار الأندلس للنشر - بيروت الطبقات الكبير المؤلف: محمد بن سعد البغدادي، الناشر: مكتبة الخانجي - القاهرة
আ হ আ গফুর চৌধুরী

আ হ আ গফুর চৌধুরী বাংলাদেশের কক্সবাজার জেলার রাজনীতিবিদ কক্সবাজার-৪ (উখিয়া-টেকনাফ) আসনের সাবেক সংসদ সদস্য। আ হ আ গফুর চৌধুরী কক্সবাজারে জন্মগ্রহণ করেন। আ হ আ গফুর চৌধুরী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৪ (উখিয়া-টেকনাফ) আসন থেকে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
রাজা অচ্যুত সেন

রাজা অচ্যুত সেন, গৌড়াধিপতি ফিরোজ শাহর করদ রাজা ছিলেন। তার রাজধানী ছিল কমলাপুর। জানা যায়, ফিরোজ শাহের পুত্র বাহাদুর শাহ অচ্যুত সেন রাজার কন্যা অপরূপ সুন্দরী ভদ্রাবতীকে দেখে মুগ্ধ হন। তিনি তাকে বিয়ে করার প্রস্তাব দেন। কিন্তু রাজা অচ্যুত সেন সম্মত না হওয়ায় বাহাদুর শাহ কমলাপুর আক্রমণ করে ভদ্রাবতীকে অপহরণ করে নিমগাছিতে নিয়ে যান। রাজা অচ্যুত সেন তাঁর সৈন্যবাহিনীসহ বাহাদুর শাহকে আক্রমণ করেন। নিমগাছি প্রান্তরে ব্যাপক যুদ্ধ হয়। বাহাদুর শাহের মুষ্টিমেয় সৈন্য সেনরাজের বিরাট সৈন্যবাহিনীর কাছে যুদ্ধে (১৫৩২-৩৪ খ্রি.) পরাজয়বরণ করেন। রাজা অচ্যুত সেন যুদ্ধে জয়লাভ করে ভদ্রাবতীকে উদ্ধার করেন। এ বিজয় গৌরবের স্মৃতি হিসেবে এবং পরকালের কল্যাণের জন্য তিনি নিমগাছির কাছে ‘জয়সাগার’ নামে এক দিঘি খনন করান। যুদ্ধজয়ের কারণেই দিঘিটির নাম হয় জয়সাগর। ৪ পারে ২৮টি বাধা ঘাট দিয়ে জয়সাগর দীঘি তৈরি করা হলেও, বর্তমানে এ ঘাটের কোনো চিহ্ন নেই। বল্লাল সেনের বংশধর রাজা অচ্যুত সেনের দুর্গ ও সেনানিবাস ছিল এই দীঘির পারে, এখন তা বিলুপ্ত হয়েছে গেছে। জয়সাগর দীঘি ছাড়াও রাজা অচ্যুত সেন তার সেনাপতি প্রতাপের নামে, প্রতাপ দীঘি, ভৃত্য উদয়ের নামে উদয় দীঘি এবং কন্যা ভদ্রাবতির নামে ভদ্রা দীঘি খনন করেন। "পাতা:জীবনীকোষ-ভারতীয় ঐতিহাসিক-প্রথম খণ্ড.pdf/২৯ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-০৯-১৩।  "রাজা অচ্যুত সেন" http://m.kholakagojbd.com/prints/42726 ওয়েব্যাক মেশিনে আর্কাইভকৃত ৩০ নভেম্বর ২০২০ তারিখে
আইনজ্ঞ

আইনজ্ঞ হলেন একজন ব্যক্তি যার কাছে আইনের বিশেষজ্ঞ জ্ঞান আছে। সাধারণত যারা আইন নিয়ে বিশ্লেষণ করেন তাদের আইনজ্ঞ বলা হয়। একজন আইনজ্ঞ বেশিরভাগই (কিন্তু সর্বদা নয়) আইন বিষয়ে আনুষ্ঠানিক যোগ্যতাধারী এবং প্রায়শই একজন আইনজীবী হয়ে থাকেন। বাংলাদেশে যার আইন সম্পর্কে যথেষ্ট জ্ঞান ও অভিজ্ঞতা রয়েছে, তাকে "আইনজ্ঞ" বলা হয়। যুক্তরাজ্যে "জুরিস্ট (আইনজ্ঞ)" শব্দটি সাধারণত আইন বিষয়ক শিক্ষাবিদদের জন্য ব্যবহৃত হয়। মার্কিন যুক্তরাষ্ট্রে এই শব্দটি বিচারকের ক্ষেত্রেও প্রয়োগ করা হয়। Shabdkosh.com। "আইনজ্ঞ - Meaning in English - আইনজ্ঞ Translation in English"। SHABDKOSH (ইংরেজি and বাংলা ভাষায়)। সংগ্রহের তারিখ ২০২৪-০১-২৬।  en:A New English Dictionary on Historical Principles।  "বিশেষজ্ঞ সমাচার"। দৈনিক ইত্তেফাক। সংগ্রহের তারিখ ২০২৪-০১-২৬।  "Jurist"। Black's Law Dictionary (11 সংস্করণ)। Thomson West। ২০১৯। আইএসবিএন 9781539229759।  উইকিঅভিধানে আইনজ্ঞ শব্দটি খুঁজুন। আইনজীবী ইসলামি আইনজ্ঞ
অ্যাডনেক্সা

শারীরস্থানবিদ্যায় অ্যাডনেক্সা (Adnexa) বলতে কোনো নির্দিষ্ট অঙ্গের (Organ) উপাঙ্গকে (Appendages) বোঝানো হয়। এক্সট্রাকুলার মাসল আইলিড ল্যাক্রিমাল গ্রন্থি ডিম্বাশয় ওভিডাক্ট চুল পশ্চাৎবর্তী পিলি পেশি সেবাসিওয়াস গ্রন্থি নখ ঘাম গ্রন্থি ডর‌ল্যান্ড মেডিক্যাল অভিধানে অ্যাডনেক্সা[স্থায়ীভাবে অকার্যকর সংযোগ]
হিরা মসজিদ

হিরা মসজিদ বা গ্যোটোকু মসজিদ (জাপানি: 行徳モスク) হল জাপানের চিবা প্রশাসনিক অঞ্চলের ইচিকাওয়ায় অবস্থিত একটি মসজিদ। মসজিদটি ইসলামিক সার্কেল অব জাপান (আইসিওজে) এর অঙ্গ প্রতিষ্ঠান জাপান মসজিদ ফাউন্ডেশন (জেএমএফ) মসজিদটি পরিচালনা করে। ১৯৯৭ সালে আইসিওজে চিবা কিনের ইচিকাওয়া শহরের গ্যোটোকুতে একটি দোতলা ভবন ক্রয় করে সেখানে মসজিদ প্রতিষ্ঠা করে। এই ভবনটি পূর্বে পানশালা হিসেবে ব্যবহৃত হত। যাই হোক, ভবনটির দুরবস্থা এবং কম ধারণ ক্ষমতার কারণে কয়েক বছরের মধ্যেই মসজিদ ভবন পুনঃনির্মানের প্রয়োজন দেখা দেয়। পরবর্তীতে, ২০০৩-২০০৪ সালে ভবনটি পুনঃনির্মান করা হয়। ফলে মসজিদের ধারণ ক্ষমতা ২০০ জনে উন্নীত হয়। দৈনিক পাঁচ ওয়াক্ত নামাজের জামাত আয়োজন জুমার নামাজ আয়োজন করা হয় এবং উর্দু ও ইংরেজি উভয় ভাষায় খুতবা দেওয়া হয়। রমজান মাসে তারাবীহ ও ইফতারের ব্যবস্থা রমজানের শেষ দশ দিনে কিয়ামুল লাইল ও ইতিকাফের ব্যবস্থা প্রতি শনিবার ইংরেজি ও উর্দু ভাষায় কুরআন শিক্ষা দান জাপানী ভাষায় মাসিক হাদিস শিক্ষার আয়োজন শিশুদের কুরআন (তিলাতয়াত/ হিফজ/ তাজবিদ) শিক্ষা দান মুসলমানদের বিবাহ সম্পাদন ও সনদ প্রদান আরবি, ইংরেজি, উর্দু, জাপানী এবং মালয়, বাংলা সহ বিভিন্ন ভাষার বই সমৃদ্ধ একটি পাঠাগার পরিচালনা ইসলাম ধর্মে ধর্মান্তরিতকরণ এবং সনদ প্রদান লাশের গোসল ও জানাজার নামাজ আদায় "Islamic Circle of Japan | Hira Masjid"। Icoj.org (ইংরেজি ভাষায়)। ২০১৬-১০-১৪ তারিখে মূল থেকে আর্কাইভ করা। সংগ্রহের তারিখ ২০১৬-১১-১৫।  "Islamic Circle of Japan | Hira Masjid" (ইংরেজি ভাষায়)। Icoj.org। ২০১৬-১০-১৪ তারিখে মূল থেকে আর্কাইভ করা। সংগ্রহের তারিখ ২০১৬-১১-১৫।
হাজি ইউসুফ মসজিদ

হাজী ইউসুফ মসজিদ (মালয়: মসজিদ হাজী ইউসোফ) সিঙ্গাপুরের আপার সেরানগুন রোডের ওপারে হিলসাইড ড্রাইভে অবস্থিত একটি মসজিদ। এটি ওয়াকফ মসজিদ। সংস্করণের পর মসজিদটি দ্বীপের উত্তর-পূর্ব অংশে অবস্থিত এটি প্রথম নির্মিত হয়েছিল ১৯৯৬ থেকে ১৯৯৫ সালের মধ্যে এর কিছু ক্রিয়াকলাপের মধ্যে রয়েছে ধর্মীয় শিক্ষা ও প্রাপ্তবয়স্কদের জন্য ধর্মীয় শিক্ষা। অতীতে, অনেক জনহিতৈষী সিঙ্গাপুরে দাতব্য ও ধর্মীয় প্রতিষ্ঠানের জন্য জমি ও অর্থ দান করেছিলেন। এরকম একজন দাতা ছিলেন আহমদ মোহাম্মদ সাল্লেহ আঙ্গুলিয়া যিনি আপার সেরানগুন রোড এবং পাহাড়ের চালকের সংযোগস্থলে অবস্থিত এক টুকরো জমি দান করেছিলেন সেখানে এলাকায় বসবাসরত মুসলমানদের প্রয়োজন মেটাতে একটি মসজিদ নির্মাণের জন্য। ১৯২০ সালের ২১ শে ফেব্রুয়ারি, তিনি শাইখ ওমর বিন আবদুল্লাহ বামধেজ এবং হাজী মোহামাদ ইউসোফিকে মসজিদ হাজী ইউসুফের পরিচালনায় নিয়োগ করেছিলেন। মসজিদটি ১৯২১ সালে নির্মিত হয়েছিল, ৭২১ বর্গফুট স্থান দখল করে। সময়ের সাথে সাথে, বিল্ডিংটি সেরানগুন, তোয়া পাওহ, আলজানাইয়েড এবং পার্শ্ববর্তী এলাকা থেকে সমস্ত মসল্লিদের জায়গা দিতে পারে নি। স্থান প্রয়োজন ছিল সেপ্টেম্বর ১৯৭৩ সালে, ভবনটি প্রসারিত করা হয়েছিল। একটি গম্বুজও যুক্ত হয়েছিল। সম্প্রসারণ ব্যয় $ ৩৫,০০০ যা পাবলিক অনুদান থেকে আসে। কাজ শেষ সম্পূর্ণ হতে সাত মাস সময় নিয়েছে। ধর্মীয় কর্মকাণ্ড এবং ধর্মীয় জ্ঞান ক্লাসের পাশাপাশি মসজিদটি ইংরেজি গণিত আরবি এবং টাইপিংয়ে টিউশন ক্লাসও পরিচালনা করে থাকে। এশিয়ার মসজিদের তালিকা সিঙ্গাপুরের মসজিদের তালিকা মসজিদ মাদ্রাসা ইসলাম নামাজ [১] ওয়েব্যাক মেশিনে আর্কাইভকৃত ১৯ ফেব্রুয়ারি ২০১৫ তারিখে MUIS Mosque Management ">"Archived copy"। ২০০৯-০৪-১৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Masjid Haji Yusoff
লেন জনসন

লিওনার্ড যোসেফ জনসন (ইংরেজি: Len Johnson; জন্ম: ১৮ মার্চ, ১৯১৯ - মৃত্যু: ২০ এপ্রিল, ১৯৭৭) কুইন্সল্যান্ডের ইপ্সউইচ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন লেন জনসন। ১৯৪৬-৪৭ মৌসুম থেকে ১৯৫২-৫৩ মৌসুম পর্যন্ত লেন জনসনের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধ পরবর্তী সময়কালে কুইন্সল্যান্ডের প্রধান চালিকাশক্তিতে পরিণত করেছিলেন নিজেকে। ডানহাতি ফাস্ট-মিডিয়াম বোলার ও নিচেরসারিতে মারমুখী ভঙ্গীমায় খেলতেন তিনি। দ্বিতীয় বিশ্বযুদ্ধ শেষে সলোমন দ্বীপপুঞ্জের বোগেইনভিলে অস্ট্রেলিয়া সৈন্যদলের সদস্যরূপে খেলেন। এরপর, শেফিল্ড শিল্ডে কুইন্সল্যান্ডের প্রতিনিধিত্ব করেন তিনি। ১৯৪৬-৪৭ মৌসুম থেকে ১৯৫২-৫৩ মৌসুম পর্যন্ত দলটির পক্ষে খেলেন। ১৯৪৭-৪৮ মৌসুমের প্রথমদিকে কুইন্সল্যান্ডের সদস্যরূপে সফররত ভারতীয় একাদশের বিপক্ষে সাত উইকেট নিয়ে জয়লাভে ভূমিকা রাখেন। ১৯৫০ সালে অস্ট্রেলিয়া দ্বিতীয় একাদশ দলের সদস্যরূপে নিউজিল্যান্ড গমন করেন। তবে, প্রতিভাবান হওয়া সত্ত্বেও একটিমাত্র টেস্টে অংশগ্রহণের সুযোগ পেয়েছিলেন লেন জনসন। এ সফরে কেবলমাত্র একবার শতরানের সন্ধান পেয়েছিলেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেন জনসন। ৬ ফেব্রুয়ারি, ১৯৪৮ তারিখে মেলবোর্নে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৪৭-৪৮ মৌসুমে ভারত দল অস্ট্রেলিয়া গমন করে। মেলবোর্নের এমসিজিতে সিরিজের চূড়ান্ত টেস্টে প্রথম ও শেষবারের মতো অংশ নেন তিনি। অপরাজিত ২৫ রান এবং ৩/৬৬ ও ৩/৮ বোলিং পরিসংখ্যান গড়েছিলেন তিনি। ধারণা করা হয় যে, ১৯৪৮ সালে ইংল্যান্ড সফরে স্যাম লক্সটনকে তার স্থলাভিষিক্ত করা হয়েছিল। দুইবার তিনি নিজস্ব সেরা বোলিং পরিসংখ্যান গড়েন। ১৯৪৯-৫০ মৌসুমে নিউ সাউথ ওয়েলস এবং ১৯৫১-৫২ মৌসুমে ওয়েস্টার্ন অস্ট্রেলিয়ার বিপক্ষে ৭/৪৩ পান। কুইন্সল্যান্ডের পক্ষে শেফিল্ড শিল্ডের ৪৩ খেলায় অংশ নিয়ে ১৭১ উইকেট লাভের মাধ্যমে খেলোয়াড়ী জীবনের ইতি টানেন। পরবর্তীতে তার গড়া রাজ্য দলের এ রেকর্ডটি রস ডানকান ও পিটার অ্যালান ভেঙে ফেলেন। ২০ এপ্রিল, ১৯৭৭ তারিখে ৫৮ বছর বয়সে কুইন্সল্যান্ডের সিল্কস্টোন এলাকায় লেন জনসনের দেহাবসান ঘটে। "Len Johnson: Profile"। Cricinfo। সংগ্রহের তারিখ ২৭ জুন ২০১৬।  "Queensland v Indians 1947–48"। CricketArchive। সংগ্রহের তারিখ ২৭ জুন ২০১৬।  "Australia v India, Melbourne 1947–48"। CricketArchive। সংগ্রহের তারিখ ২৭ জুন ২০১৬।  "Queensland v New South Wales 1949–50"। CricketArchive। সংগ্রহের তারিখ ২৭ জুন ২০১৬।  "Queensland v Western Australia 1951–52"। CricketArchive। সংগ্রহের তারিখ ২৭ জুন ২০১৬।  ইয়ান জনসন টাইরেল জনসন এক টেস্টের বিস্ময়কারী অস্ট্রেলীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা উইকিমিডিয়া কমন্সে লেন জনসন সংক্রান্ত মিডিয়া রয়েছে। ইএসপিএনক্রিকইনফোতে লেন জনসন (ইংরেজি) ক্রিকেটআর্কাইভে লেন জনসন (সদস্যতা প্রয়োজনীয়) (ইংরেজি)